SET ปิดดิ่ง 29 จุด นลท.ขายลดเสี่ยง กังวลเฟดขึ้นดบ.แรง-MSCI ลดน้ำหนักหุ้นไทยพรุ่งนี้
SET ปิดดิ่ง 29 จุด นลท.ขายลดเสี่ยง กังวลเฟดขึ้นดบ.แรง-MSCI ลดน้ำหนักหุ้นไทยพรุ่งนี้ ให้แนวต้านที่ 1,600-1,605 จุด แนวรับ 1,575-1,580
SET ปิดดิ่ง 29 จุด นลท.ขายลดเสี่ยง กังวลเฟดขึ้นดบ.แรง-MSCI ลดน้ำหนักหุ้นไทยพรุ่งนี้ ให้แนวต้านที่ 1,600-1,605 จุด แนวรับ 1,575-1,580
12 พ.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับตัวลงแรงตามทิศทางตลาดหุ้นทั่วโลก หลังจากเมื่อคืนนี้สหรัฐฯประกาศตัวเลขเงินเฟ้อเดือนเม.ย.8.3% สูงกว่าที่ตลาดคาด ทำให้เกิดความกังวลว่าธนาคารกลางสหรัฐฯ (เฟด) จะปรับขึ้นดอกเบี้ยแรงในการประชุมเดือนมิ.ย.นี้
ขณะเดียวกันตลาดหุ้นช่วงนี้ยังไม่มีปัจจัยบวกที่เข้ามาช่วยหนุนตลาด ทำให้แรงขายทำกำไรออกมามากกว่าแรงซื้อ และยังต้องติดตามการปรับลดน้ำหนักหุ้นไทยของ MSCI ในวันพรุ่งนี้ว่าจะมีการนำหุ้นเข้าและออกอย่างไร ทำให้  Sentiment ของตลาดในช่วงนี้ยังไม่ค่อยดี
อย่างไรก็ตามแนวโน้มตลาดหุ้นไทยพรุ่งนี้มีโอกาสรีบาวด์ทางเทคนิค ซึ่งเป็นภาพในช่วงสั้น หลังจากเผชิญกับแรงขายออกมามากแล้ว แต่ยังต้องติดตามทิศทางของตลาดต่างประเทศและปัจจัยต่างประเทศว่าจะมีประเด็นใหม่เข้ามามีผลต่อตลาดหรือไม่ เพราะยังคงมีความเสี่ยงและความไม่แน่นอนอยู่มาก โดยให้แนวต้านที่ 1,600-1,605 จุด แนวรับ 1,575-1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
JMT มูลค่าการซื้อขาย 3,934.70 ล้านบาท ปิดที่ 68.50 บาท ลดลง 4.25 บาท
PTTGC มูลค่าการซื้อขาย 3,861.55 ล้านบาท ปิดที่ 44.75 บาท ลดลง 3.25 บาท
KBANK มูลค่าการซื้อขาย 2,574.47 ล้านบาท ปิดที่ 142.50 บาท ลดลง 3.00 บาท
PTT มูลค่าการซื้อขาย 2,497.92 ล้านบาท ปิดที่ 36.50 บาท ลดลง 0.25 บาท
CPALL มูลค่าการซื้อขาย 2,318.51 ล้านบาท ปิดที่ 63.50 บาท ราคาไม่เปลี่ยนแปลง